Neuenburgersee - Alemannische Wikipedia

# Neuenburgersee

### Us der alemannische Wikipedia, der freie Dialäkt-Enzyklopedy

Technische Yschränkung: Dr koräkt Titel wär: »Nöiäburgersee (Lac de Neuchâtel)«

Biud
Abestimmig am Nöieburgersee. Blick vor Arteplage Richtig Auvernier
Date
Name: | Nöieburgersee Lac de Neuchâtel
Lage: | Romandie
Flächi | 217,9 km²
maximale Tiefi: | 152 m
Ruminhalt | 14 km³
Zueflüss: | Zihl, La Mentue, L'Areuse, Broyekanal
Abflüss: | Zihlkanal
Höchi über NN: | 429 m
Grösseri Stedt am Ufer: | Yverdon-les-Bains, Nöieburg, Estavayer-le-Lac
Bsungerheite: | gröschter rein schwyzerischer See
Charte
Nöieburgersee

Dr Nöieburgersee, oder Lac de Neuchâtel, isch mit erer Flächi vo 217,9 km² dr gröschti See wo vouständig ir Schwyz ligt. Är ligt i de Schwyzer Kantön Nöieburg, Fryburg, Waadt u Bärn.

D’Houptzueflüss sy d Areuse, d Zihl (französisch Thielle), u der Broyekanal us em Murtesee. Dr Abfluss (Canal de la Thielle/Zihlkanal) mündet i Bielersee. Zäme mit em Murtesee dient der See aus Usglychsbecki für d Aare wo i Bielersee mündet. Wenn der Bielersee ufgstout wird, fliesse dr Broyekanal u dr Seeabfluss deshaub rückwärts.

Dr Nöieburgersee isch 38,3 km lang u maximau 8,2 km breit. Dr See isch maximal 152 m tief u sy Wasserinhaut betreit rund 14,0 km³. Ds Yzugsgbiet isch 2670 km² gross.

A sym nördliche Ufer ligt d Stadt Nöieburg wo nem der Name het ggä, am weschtliche Ände d’Stedtli Yverdon-les-Bains u Grandson. Am Südufer ligt ds mittuauterliche Stedtli Estavayer-le-Lac.

## [ändere] Turismus

Turistisch attraktiv isch d’Region vom Nöieburgersees insbsungeri wäge de Wybärge am Jura-Südfuess. Aapflanzt wärde Chasselas u Pinot Noir (Blauburgunder) u hier entsteit dr internationau bekannti Oeil-de-Perdrix. Wanderwäg u Radwanderwäg führe dür d’Wybärge u di chlyne Winzerdörfer oder direkt am Seeuefer entlang. Ou kulinarisch het d’Region öppis z biete.

Sehenswürdigkeite (Uswau):

- Menhire vo Clendy (Yverdon)
- Pfaubouerdorf (Gletterens)
- Naturschutzgebiet "La Sauge" (Cudrefin)
- Centre Dürrenmatt (Nöieburg, erbout vom Mario Botta)
- Musée de l'Areuse (Boudry)
- Laténium (Hauterive)
- Fröschmuseum (Estavayer)

## [ändere] Verwandti Theme

Lueg ou: Lischte vo de Schwyzer Seeä

## [ändere] Weblinks

- http://www.seelandjura.ch/d/neuenburgersee/

Vun "http://als.wikipedia.org../../../n/e/u/Neuenburgersee.html"

Kategori: See (Schwiiz)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Česky
- Deutsch
- English
- Español
- Eesti
- Français
- Magyar
- Italiano
- Latviešu
- Nederlands
- Polski
- Português